open-index/open-wikipedia-markdown huggingface dataset:
Nanšė

**Nanšė** () – deivė šumerų mitologijoje, vietinio Lagašo panteono dievybė. Tėvas – dievas Enkis. Pagal kitą tradiciją, buvo Ningirsu ir Nisabos sesuo, Enlilio duktė. Sutuoktinis – Nindara, o pasiuntinys – Hendursaga. Kitur nurodoma, kad Nanšės vyras – požemio pasaulio keltininkas Ur-Šanabis. Svarbiausia kulto vieta – Ninos-Siraros šventykla (greta Lagašo). Daugiausia buvo siejama su ateities pranašavimu, sapnų aiškinimu, taip pat paukščiais bei žuvimis. Aptiktas šumerų himnas, kuriame ji liaupsinama kaip geradarė, padedanti visuomenės nuskriaustiesiems. Šiame himne taip pat minima, kad Nanšė atsakinga už svorių bei matų tikslumo patikrinimą. Nanšės šaukiamasi *Utukku lemnuti* („Blogio demonų utukku“) užkalbėjimuose. Šiuose užkalbėjimuose ji minima greta Enkio motinos Namu kaip gynėja nuo blogųjų demonų.

Nanšė buvo svarbi dievybė Trečiosios Ūro dinastijos ir ankstesniais laikais. Neretai minima aukojimų sąrašuose, karališkuosiuose įrašuose, jos vardas yra asmenvardžių dėmuo (pvz., *Urnanše*). Lagaše būta keleto jos šventovių.

Ženklas, kuriuo žymimas Nanšės vardas, sudarytas iš dviejų elementų, vaizduojančių namą ir žuvį. Ši deivė buvo siejama su vandeniu (kaip ir Namu), daugiausia su upėmis bei kanalais. Nemažai jų buvo pavadinta jos vardu. Nanšė minima mite „Enkis ir pasaulio tvarka“, kur ji siejama su žuvimis ir laikoma Enlilio dukra. Žuvis ir kitas gėrybes ji Nipūro mieste pristatanti tėvui Enliliui.

Lagašo valdovas Gudėja Nanšę vadino Enkio dukra, Ningirsu bei Nisabos seserimi, taip pat *nin.kur.kur.ra* („Žemių viešpatė“). Ši deivė padeda broliui Ningirsu mūšyje įveikti Gudėjos priešus. Gudėjos laikais jau buvo laikoma dievų pranašautoja, jos orakulių patarimo keletą kartų klausė ir Gudėja.

## Šaltiniai
Turkijos oro linijų skrydis 981

**Turkijos oro linijų skrydis Nr. 981** (), dar žinomas kaip **Ermenonvilio aviakatastrofa** – 1974 m. kovo 3 d. įvykęs skrydis iš Stambulo Atatiurko oro uosto į Londono Hitrou oro juostą, su tarpiniu sustojimu Paryžiaus Orli oro uoste. Aviakatastrofa įvyko, kuomet McDonnell Douglas DC-10 lėktuvas nukrito Ermenonvilio miške, netoli Paryžiaus. Visi 346 keleiviai žuvo. Iki 1977 m. Tenerifės aviakatastrofos tai buvo daugiausiai gyvybių nusinešęs aviacijos incidentas. Iki šiol šis skrydis yra daugiausiai gyvybių nusinešęs incidentas, kuomet nebuvo išgyvenusiųjų.

Tyrimo metu buvo nustatyta, kad katastrofą sukėlė krovininių durų (), kurios atsidarė dideliame aukštyje dėl slėgio skirtumų, mechanizmo brokas. Tai sukėlė dekompresiją, dėl kurios lėktuvas tapo nebevaldomas.

Panašus incidentas buvo įvykęs prieš dvejus metus, kai virš Vindsoro McDonnell Douglas DC-10 lėktuve irgi atsidarė krovininės durys. Tirdama pirmąjį atvejį, tyrimo komisija pateikė keletą rekomendacijų, kaip pakeisti orlaivio projektavimą, kad būtų išvengta incidentų, tačiau šis įvykis parodė, kad į nė vieną iš šių rekomendacijų nebuvo atsižvelgta.

## Šaltiniai
Šiekštas

**Šiekštas** - ežeras Lietuvoje, Molėtų rajone, 7,5 km į šiaurės rytus nuo Joniškio. Ežero ilgis iš šiaurės vakarų į pietryčius - 0,41 km, plotis - iki 0,21 km. Altitudė 148,7 m. Krantai neaukšti, sausi, apaugę siaura medžių ir krūmų juosta. Iš šiaurės ir rytų prieina Baranavos miškas, kitose pakrantėse plyti dirbami laukai ir pievos. Rytuose įteka upelis iš čia pat telkšančio Kanios ežero. Vakaruose įteka P-1 upelis iš Sutrinio ežero, o pietuose tas pats upelis išteka link Spenglos intako Pravalos (Žeimenos upės baseinas). Ežeras patvenktas. Šalia ežero įsikūręs Andrulėnų kaimas.

## Šaltiniai
В

**В, в** – trečioji kirilicos abėcėlės raidė, kuri paprastai priskiriama garsui [v]. Jos forma kilusi iš graikiškos raidės Β.

## Kodai

## Taip pat skaitykite
* Kirilicos raidžių sąrašas
Rose Namajunas

**Rose Gertrude Namajunas** (; g. 1992 m. birželio 29 d. Milvokyje, Viskonsine, JAV) – lietuvių kilmės JAV sportininkė, mišrių kovos menų kovotoja, UFC čempionė. 
Ūgis – 165 cm, svoris – apie 52 kg. Dvikartinė UFC moterų *strawweight* svorio kategorijos čempionė.

## Biografija

Rose yra lietuvių kilmės: mama Jolita Namajūnienė – muzikė, o tėvas Artūras Namajūnas (1963–2008) – dailininkas. 
Jie su mažamečiu sūnum Nojum 1991 m. emigravo į JAV. Rose gimė 1992 m. birželio 29 d. Milvokyje. Tėvas susirgo ir šeimai iširus reemigravo. 
Rose senelis yra daugkartinis Lietuvos ir Baltijos šalių imtynių čempionas Algimantas Andriukonis (1937–2020). 
Vardą Rose (liet. Rožė) gavo savo prosenelės Rožės Gotšalkaitės-Namajūnienės garbei.

Rose patėvis ją ir brolį nuvedė į kovinio sporto treniruotes. Nuo 5 m. amžiaus užsiiminėjo tekvondo, nuo 11 – karatė, vėliau – brazilišku džiudžitsu, kikboksu, imtynėmis. 
Baigė aukštesniąją muzikos ir meno mokyklą (fortepijono klasę), dvejus metus studijavo sporto ekonomiką.

Nuo 2010 m. rugpjūčio – MMA kovotoja mėgėja, nuo 2013 m. sausio – UFC kovotoja profesionalė. 
2017 m. lapkričio 4 d. nokautu laimėjo UFC čempionės titulą („strawweight“ kategorija; iki 52 kg) iš lenkės Joanna Jędrzejczyk. 
2018 m. balandžio 7 d. revanšo metu titulą apgynė. 
2019 m. gegužės 11 d. nokautu (*slam*) pralaimėjo UFC čempionės diržą brazilei Jéssica Andrade. 
2020 m liepos 20 d. revanšo metu R. Namajunas nugalėjo jau iki tol čempionės titulą praradusią J. Andrade, bet patyrė keturgubą nosies lūžį. 
2021 m. balandžio 24 d. vėl tapo UFC čempione nokautavusi (*head kick*) kinę Zhang Weili.
2021 m. lapkričio 6 d. atkaklioje revanšo kovoje titulą apgynė.

UFC iš 15 kovų laimėjo 11, pralaimėjo 4. 
Ją treniravo Duke Roufus, Pat Barry, Trevor Wittman, Tony Basile ir kiti treneriai. Rose treneris, treniruočių partneris ir vaikinas Pat Barry yra buvęs kikboksininkas ir taip pat mišrių kovos menų UFC kovotojas. 
Pravardė „Thug“ (liet. *banditė*) gauta dar vaikystėje, pasak jos pačios, draugė taip praminė dėl grasinančio žvilgsnio, kai su kuo nors apsižodžiuodavo.

R. Namajunas kelis kartus lankėsi Lietuvoje ir dažnai šneka apie lietuvybę. Vaikystėje ji šiek tiek mokėjo šnekėti lietuviškai (taip pat ir senelių dėka), bet kai šeimoje atsirado amerikietis patėvis ir namie visi perėjo prie anglų kalbos, lietuvių kalba buvo beveik pamiršta. Rose bando ją atgaivinti.

## Pasiekimai

* UFC čempionė moterų *strawweight* svorio kategorijoje (2017, 2021 m.). 
* Apgynė UFC čempionės titulą (2018, 2021 m.). 
* Geriausias vakaro pasirodymas (tris kartus: prieš Paige VanZant, Joanna Jędrzejczyk, Zhang Weili). 
* Geriausios vakaro kautynės (dukart prieš Jéssica Andrade ir sykį prieš Karolina Kowalkiewicz). 
* Kautynių realybės šou „The Ultimate Fighter: A Champion Will Be Crowned“ antroji vieta.
* 2018 m. ESPY geriausio kovotojo nominacija. 

## Nuorodos

* Karolina STAŽYTĖ „Svečiuose pas kovų superžvaigždės R.Namajunas močiutę – papasakojo apie šią narvo karalienę ir jos talento šaknis“, 15min.lt, 2019-09-15.  
(Archyvas) 

## Išnašos
Kietmetris

**Kietmetris**, arba **ktm** – medienos tūrio vienetas, naudojamas apskaičiuoti medienos kiekiui, be tarpų užpildančiam 1 m³ erdvę. Juo matuojamas medynų, medžių stiebų, rąstų ir kito medienos sortimento tūris. Nenupjauto miško mediena matuojama kubiniais metrais.

Kietmetrį, t, y. kietąjį metrą, sudaro vieno kubinio metro erdvinės apimties medienos masė be tuščių tarpų. Rąstų tūris apskaičiuojamas pagal rąsto skersmenį plongalyje ir rąsto ilgį, vadovaujantis medienos tūrio lentelėmis. Pvz., jei rąsto skersmuo plongalyje yra 28 cm, rąsto ilgis – 6 m, tai jo tūris bus lygus 0,469 m³.

Smulkų medienos sortimentą, pavyzdžiui skaldytas malkas, šakas, žabus išmatuoti sudėtinga, todėl naudojamas **erdmetris** – vieno kubinio metro erdvinės apimties medienos masė, įskaitant tarp medienos esančius tarpus. Perskaičiuojant tūrį iš erdmetrių į kietmetrius, taikomi įvairūs glaudumo koeficientai, kurie priklauso nuo sortimento ilgio, paskirties, stambumo, medžio rūšies, sukrovimo kokybės ir kt. Medienos kiekis kietmetriais paprastai neskaičiuojamas sumuojant visų rastų tūrius, nes tai labai nepatogu, todėl praktikoje naudojami moksliškai pagrįsti ir patvirtinti glaudumo koeficientai.

Lietuvoje išsamesnę informaciją apie glaudumo koeficientų naudojimą apskaičiuojant įvairesnę, kreivą ar apdirbtą medieną pateikia Lietuvos Respublikos aplinkos ministerija įsakyme „Dėl Apvaliosios medienos bei nenukirsto miško matavimo ir tūrio nustatymo taisyklių patvirtinimo“.

## Šaltiniai
Nikolajus Karpanas

**Nikolajus Vasiljevičius Karpanas** (; 1946 m. ​​lapkričio 20 d. – 2016 m. rugsėjo 2 d.) – Rusijos inžinierius-fizikas.

Černobylio atominės elektrinės inžinerijos ir branduolinės saugos vyriausiojo inžinieriaus pavaduotojas 1979–1986 m.

Jis nebuvo tiesioginis avarijos liudininkas, tačiau nuo pirmųjų valandų po jos dalyvavo šalinant padarinius ir analizuojant įvykį. N. Karpanas surinko ir apdorojo daug duomenų apie avariją, tame tarpe avarinio proceso eigos, operacijų žurnalų įrašus, liudytojų pasakojimus, įskaitant jų aiškinamųjų pastabų turinį, taip pat projektavimo ir plėtros darbų bei eksperimentinių tyrimų medžiagą, pagrindžiančią reaktoriaus savybes ir jo branduolinę saugą. Dalyvavo teismo posėdžiuose ir ten saugojo užrašus, kurių dėka buvo susipažinta su bylos eiga.

Jis dirbo SSRS „Gosatomenergonadzor“ mokslo ir technikos centro direktoriaus pavaduotoju, Černobylio katastrofos parlamentinės komisijos ekspertu.

Knygų „Černobylis. Taikaus atomo kerštas“ ir „Nuo Černobylio iki Fukušimos“ autorius.

## Nuorodos
* N. Karpanas. Apie Černobylio avariją 
* N. Karpanas. Černobylis. Taikaus atomo kerštas .
Šventišius

**Šventišius** – ežeras Lietuvoje, Molėtų rajone, 8 km į šiaurės vakarus nuo Alantos. Ežero ilgis iš šiaurės į pietus – 0,4 km, plotis – iki 0,27 km. Altitudė 121,2 m. Krantai žemi, plačiai užpelkėję, tik dalis rytinio kranto sausas (ežerą supa ~ 30 ha dydžio Sirutiškio pelkė). Ežeras seklus, gausiai užžėlęs vandens augalija. Iš pietų prieina Šilelio miškas, kitur plyti pievos, dirbami laukai, krūmynai. Pietuose išteka Virintos upės intakas Šventelė (Šventosios upės baseinas). Netoliese į šiaurę įsikūręs Sarickų, į pietvakarius – Mokylių, kaimai. Šiaurrytiniu krantu eina riba su Anykščių rajonu.

## Šaltiniai
Gudėja

**Gudėja** () – Šumero Lagašo miesto-valstybės valdovas (ensis) iš Antrosios Lagašo dinastijos, valdęs apie 2144–2124 m. pr. m. e. Tai vienas žinomiausių Lagašo valdovų, kadangi išlikę daug jo valdymo laikotarpio rašto ir meno paminklų. Trečiosios Ūro dinastijos (vadinamojo Šumerų renesanso) laikų Lagašo valdovai niekad nebuvo tituluojami karaliais – vadinti lugaliais arba ensiais. Buvo vedęs savo pirmtako Ur-Babos dukterį Ninalą. Po Gudėjos mirties ensiu tapo jo sūnus Ur-Ningirsu.

Gudėja valdė apie 20 metų, jo valdymo metu pastatyta šventyklų, rūmų ir kitų panašaus pobūdžio pastatų, išliko nemažai jo atvaizdų. Žinomos 27 Gudėjos statulos, daugelis jų išskaptuotos iš vulkaninių uolienų (daugiausia diorito, taip pat dolerito). Vaizduojamas su tunika, apnuogintais pečiais, rankos sunertos maldai. Sukuriamas romios didybės ir gilaus religinio užsidegimo įspūdis. Virtinė Gudėjos laikų įrašų mini vietinių šventyklų atidarymą kituose Šumero miestuose, kaip antai Ūre, Nipūre, Adabe, Uruke bei Bad-tibiroje. Tai rodo, kad šiuo laikotarpiu Lagašas buvo tapęs dominuojančia jėga Šumere. Valdant Gudėjai Lagaše vyravo taika, tai buvo ypatingo klestėjimo laikotarpis, ką atspindi daugybė atliktų viešosios infrastruktūros darbų tiek pačiame Lagaše, tiek kituose miestuose, kur siekė Lagašo hegemonija. Įvairūs šio valdovo darbai minimi vadinamuosiuose „metų varduose“, tačiau juose nė karto nėra paminėtas karas. Gudėjos laikai buvo ir kultūrinio pakilimo laikotarpis, palikęs daugybę meno bei rašto paminklų.

Vienas didžiausių Gudėjos darbų – atstatyta *E-ninnu* šventykla, skirta dievui Ningirsu. Išlikęs šumerų himnas, kuriame pasakojama, kad Gudėjai sapne pasirodęs dievas Ningirsu ir paliepęs atstatyti šventyklą. Be to, valdant Gudėjai, iki 216 000 padaugėjo visateisių piliečių, tuo tarpu XXIV a. pr. m. e., valdant Urukaginai, jų būta 36 000.

## Šaltiniai
Tomas Kačerauskas (2001)

**Tomas Kačerauskas** (g. 2001 m. liepos 26 d.) – Lietuvos futbolininkas, gynėjas. Atstovauja FK Panevėžys.

## Karjera

Karjerą pradėjo 2019 m. FK Panevėžys. Sezono pirmoje pusėje atstovavo jaunimo komandą. 

Pagrindinėje komandoje debiutavo 2019 m. rugpjūčio 19 d. rungtynėse prieš FK Atlantas. Už Panevėžio ekipą žaidė visas rungtynes (pasirodė nuo rungtynių pradžios ir atžaidė iki finalinio švilpuko). 2019 m. sezone A lygoje pasirodė 11 kartų, dar 11 susitikimų sužaidė už Panevėžys B ekipą Antroje lygoje.

2020 m. A lygoje „Panevėžio“ klubui atstovavo nemažai brazilų ir portugalų, tad jaunimui progų žaisti A lygoje buvo mažai. Žaidėjas rungtyniavo Panevėžys B ekipoje, žaidusiai Pirmoje lygoje.

2024 m. liepos mėn. tapo žinoma, kad Gino Lettieri tapo „Muangthong United“ klubo strategu. Į Tailandą persikėlė ir buvęs FK Panevėžys analitikas Tomas Kačerauskas.

## Pasiekimai


## Šaltiniai

## Nuorodos
* alyga.lt svetainė
* SOCCERWAY
* lietuvosfutbolas.lt
Vilniaus Žemynos gimnazijos stadionas

**„Žemynos“ progimnazijos stadionas** – stadionas Vilniuje, Šeškinėje. Tai dirbtinės dangos stadionas su lauko tribūna žiūrovams. Stadionu naudojasi Lietuvos žolės riedulio federacija ir Vilniaus Žemynos gimnazija. Įrengtas apšvietimas, yra tribūnos.

„Žemynos“ progimnazijos stadionu naudojasi progimnazijos moksleiviai, Vilniaus futbolo mokykla, namų rungtynes jame kartais žaidžia ir Žalgiris B ekipa. Stadione vyksta žolės riedulio rungtynės, žaidžia Lietuvos rinktinė, klubai, vyksta Lietuvos žolės riedulio čempionatai.

## Rekonstrukcijos

2012 m. aikštė buvo atnaujinta, geriau pritaikyta futbolo poreikiams. 2013 m. modernizuotas apšvietimas.

2019 m. pradėta rekonstrukcija, įvertinta apie 2 mln. eurų. Įrengta nauja futbolo aikštė, lauko sporto aikšteles su bėgimo takais, papildomas automobilių statymo vietas. Rekonstrukcija baigta 2021 m. viduryje.

## Šaltiniai
REDengine

**REDengine** – žaidimų variklis, sukurtas įmonės „CD Projekt Red“. Šis variklis sukurtas išskirtinai atviro pasaulio vaidmenų žaidimams. Kompanija šiuo varikliu pakeitė iki 2011 m. naudotą „Aurora Engine“ variklį, kuriuo buvo sukurtas „The Witcher“ žaidimas.

Naujausia variklio versija REDengine 4 pasirodė „Cyberpunk 2077“ žaidime 2020 m. gruodžio 10 d.

## REDengine naudojimas žaidimuose

## Išnašos

## Nuorodos
* Oficiali svetainė
Air India skrydis 182

**Air India skrydis 182** () – aviacijos incidentas, įvykęs 1985 m. birželio d., kuomet Air India lėktuvas Boeing 747–237B skrido maršrutu Torontas - Londonas - Delis - Bombėjus, tačiau skrendant į Londoną (netoli Airijos krantų) sprogo bomba, kuri sunaikino lėktuvą. Žuvo visi 329 lėktuve esantys žmonės - 307 keleiviai ir 22 įgulos nariai. Šis incidentas tapo didžiausia lėktuvo katastrofa neutraliuose vandenyse, pirmuoju „Boeing 747“ teroristiniu išpuoliu ir didžiausiu teroristiniu išpuoliu Kanados istorijoje. Atsakomybę prisiėmė sikhų organizacija Babbar Khalsa. Tik Inderjit Singh Reyat buvo nuteistas penkiolikai metų kalėjimo. 

## Katastrofa
07:14:01 val., kuomet lėktuvas buvo 176 kilometrų atstumu nuo Korko, lėktuvo priekiniame krovinių skyriuje įvyko sprogimas, kurio metu nutrūko uodegos dalis, o lėktuvas iškart subyrėjo. Pilotai neturėjo laiko perduoti avarinio signalo. 08:30 val. dispečeriai informavo pakrančių apsaugos laivus apie keleivinio lėktuvo dingimą. Paieškose taip pat dalyvavo keli netoli plaukioję krovininiai laivai. 09:13 val. krovininis laivas „Laurentian Forest“ pranešė apie vandens paviršiuje plūduriuojančių orlaivio nuolaužų radimą. Per sekančias dienas iš vandens buvo iškelta apie 50 lėktuvo nuolaužų ir 131 kūnas.
Tašmetu

**Tašmetu** () – deivė Mesopotamijos mitologijoje. Tėvas – Babilonijos Dilbato miesto dievas Urašas, sutuoktinis – rašto dievas Nabu. Šių dievybių kulto centras buvo Borsipoje, tačiau I tūkst. pr. m. e. Babilonijoje Nabu sutuoktine imta laikyti Nanaja, tuo tarpu Asirijoje ja liko Tašmetu. Asirijos imperijos laikotarpiu svarbus kulto centras buvo Kalacho miestas. Kalacho Ezidos šventyklų komplekse apie 800 m. pr. m. e. karalius Adad-niraris III pastatė dvi šventoves, skirtas atitinkamai Nabu ir Tašmetu. Tašmetu yra gana vėlyva dievybė, žinios apie jos kultą siekia Senosios Babilonijos karalystės laikotarpį (minima fragmentiškuose dievų sąrašuose). Taip pat minima įvairių I tūkst. pr. m. e. laikotarpių (Asirijos, Achemenidų, Seleukidų imperijų) tekstuose.

Vardas kildinamas iš akadų k. *šamû* („[prašymų] išpildymas“). Laikyta gailestinga tarpininke, gynėja nuo blogio, taip pat meilės dievybe. Šiais aspektais ji neretai minima vėlesnio laikotarpio babiloniečių ir asirų maldose bei ritualiniuose tekstuose. I tūkst. pr. m. e. datuojamose maldose iš Kalacho miesto Tašmetu siejama su kūnišku patrauklumu ir išmintimi. Vienoje maldoje įvardijama ir „likimų karaliene bei viešpate“, „kūniško patrauklumo ir geidulingumo deive“. Tuo ji panaši į kitą Nabu sutuoktinę Nanają. VII a. pr. m. e. datuojamame tekste iš Ninevijos Ašurbanipalo bibliotekos aprašomi Nabu ir Tašmetu meilės žaidimai sode. Deivės Tašmetu vardas buvo ir asmenvardžių dėmuo. Pavyzdžiui, Asirijos karaliaus Sinaheribo žmona buvo Tašmetu-šarrat („Tašmetu yra karalienė“).

Buvo sutapatinta su Ožiaragio žvaigždynu.

## Šaltiniai
Raikerso sala

**Raikerso sala**  () – kalėjimas-sala Niujorke, Rytų upės sąsiauryje, tarp Kvinso ir Bronkso rajonų. Atstumas iki kito kranto yra 80 m (iki La Guardijos oro uosto kilimo ir tūpimo tako krašto). Sala pailgos formos, nukreipta iš šiaurės vakarų į pietryčius, apie 2×1 km dydžio. Visą salą užima kalėjimo įstaigų kompleksas. Vienintelis sausumos ryšys su žemynu yra Raikerso salos tiltas, atidarytas 1966 m. Prieš tai salą buvo galima pasiekti tik vandeniu.

Pagal 2009 m. gyventojų surašymą, saloje buvo 11 350 nuolatinių gyventojų (kurių dauguma – kaliniai). Tuo pačiu metu salos infrastruktūra yra pritaikyta 14 000 kalinių, 7000 teisėsaugos pareigūnų ir 1 500 civilių asmenų. Vienu metu darbo valandomis saloje būna vidutiniškai apie 20 000 žmonių. Raikersas yra viena didžiausių pataisos kolonijų pasaulyje.

Iki 1954 m. salos plotas buvo 0,36 km², tačiau po to pradėtas sistemingas jos plėtimas vykdant žemės pylimo darbus ir iki 2011 m. jos plotas jau buvo beveik 1,7 km².  

## Istorija

Sala savo pavadinimą gavo nuo Abraham Rycken vardo – olandų naujakurio, atvykusio į Long Ailandą 1638 m. Jo palikuonims sala priklausė iki 1884 m., kai ji buvo parduota valstybei už 180 000 dolerių. Nuo tada (iš pradžių kaip pagalbinė tiekimo įstaiga gretimam kalėjimui) iki šiol sala buvo naudojama kaip kalėjimas.

Pilietinio karo metu saloje buvo įsikūręs karinių mokymų poligonas.

Nuo 1884 m. saloje buvo pradėta kurti ūkius, skirtus aprūpinti maistu kalinius, laikomus netoliese esančioje Blekvelo saloje (dabar Ruzvelto sala). 1932 m. buvo atidarytas kalėjimas, į kurį dauguma kalinių buvo perkelti iš Blekvelo, kurio kalėjimo įrenginiai tuo metu buvo ganėtinai pasenę.

## Kalėjimas

Raikerse yra dešimt atskirų kalėjimų. Šiame komplekse, be kalinių laikymo patalpų, yra mokyklos, žaidimų aikštelės, koplyčios, sporto salės, parduotuvės, kirpyklos, kepykla, elektrinė, autobusų parkas, automobilių plovyklos.

Kalėjimo perpildymo metu kai kurie kaliniai buvo laikomi specialioje 800 vietų baržoje, įrengtoje 1992 m. Nuo 1970 iki 2005 m. kalėjime buvo atskiri blokai, skirti netradicinės seksualinės orientacijos kaliniams, tačiau jų vėliau atsisakyta, siekiant „sustiprinti saugumą“.

Nuo 1965 m. pagrindinėje kalėjimų komplekso valgykloje matomiausioje vietoje buvo pakabintas Salvadoro Dali piešinys (be pavadinimo), kurį dailininkas sukūrė kaip atsiprašymą kaliniams už negalėjimą dėl ligos jų aplankyti ir pravesti dailės pamoką, kaip buvo žadėjęs. 1981 m. kūrinys buvo perkeltas į vestibiulį „saugumo sumetimais“, o 2003 m. jis buvo pakeistas kopija, nes originalas buvo pavogtas. Šiuo atveju buvo apkaltinti keturi įstaigos darbuotojai. Nepaisant to, kad trys iš jų pripažino kaltę, o ketvirtasis buvo išteisintas, originalas taip ir nebuvo surastas.

Buvo paviešinti keli skandalai dėl žiauraus kalėjimo darbuotojų elgesio su kaliniais, sulaukę didelio visuomenės pasmerkimo.

## Šaltiniai

## Nuorodos

* 10 Raikerso salos kalėjimų
Panevėžio Žemynos progimnazijos stadionas

: *Apie Vilniaus „Žemynos“ progimnazijos stadioną žr. [[Žemynos progimnazijos stadionas (Vilnius)]]*.

**Panevėžio Žemynos progimnazijos stadionas** – stadionas Panevėžyje, į rytus nuo Panevėžio Žemynos progimnazijos pastato. Namų rungtynes stadione žaidė FK Panevėžys, Panevėžys B, FK Ekranas (2020), FK Dembava ir FC Kupiškis. Stadionu taip pat naudojasi progimnazijos moksleiviai, Panevėžio futbolo akademija ir Panevėžio Raimundo Sargūno sporto gimnazija.

## Istorija

2018 m. pavasarį po rekonstrukcijos atidarytas modernus „Žemynos“ progimnazijos stadionas. Naujajame stadione galima rengti aukščiausio rango varžybas, jo tribūnoje telpa 500 žiūrovų, sutvarkyti persirengimo kambariai, puikios sąlygos televizijos transliacijoms, įrengtas šiuolaikinis apšvietimas, paklota dirbtinė vokiška danga. Greitai šiame stadione bus sumontuota šiuolaikinė didelė švieslentė. Stadione, kurio matmenys atitiks tarptautinius reikalavimus, galės rungtyniauti įvairių komandų futbolininkai. Per pamokas stadionu naudosis „Žemynos“ progimnazijos moksleiviai, o po jų – ir kiti klubai bei komandos.

Į stadiono atidarymą atvyko LFF prezidentas Tomas Danilevičius, generalinis sekretorius Nerijus Dunauskas, Panevėžio meras Rytis Račkauskas, Seimo narys Povilas Urbšys, Panevėžio apskrities futbolo federacijos prezidentas Darius Butkus, daugybė kitų garbių svečių.

2021 m. žiūrovų talpa buvo padidinta iki 620.

## Rekonstrukcija

Buvo įrengta nauja futbolo aikštė, atnaujinti bėgimo takai, vietos teisėjams, 500 žiūrovų tribūna, apšvietimas, vaizdo stebėjimo kameros, rekonstruoti arba įrengti lietaus nuotėkų, drenažo tinklai. Naujai įrengta futbolo aikštė atitinka Pirmos lygos, bei žemesnių čempionatų reikalavimus. Rekonstrukcijos darbams 2017–2018 m. buvo skirta apie 380 tūkst. eurų, o futbolo aikštės dirbtinės dangos vertė – apie 150 tūkst. eurų. (Įskaitant vartus, ir kamuolio gaudyklių tinklus)

## Šaltiniai
Černobylitas

**Černobylitas** – technogeninis junginys, kristalinis cirkonio silikatas, kaip kietasis tirpalas turintis didelį (iki 10 %) urano kiekį. 

Jis buvo aptiktas Černobylio katastrofos metu reaktoriaus šerdyje susiformavusioje lavos pavidalo stiklinėje medžiagoje, susidariusioje lydantis 4-ojo branduolinio reaktoriaus šerdžiai. Černobylitas yra labai radioaktyvus dėl savo didelio urano kiekio ir užteršimo skilimo produktais.

## Išnašos
Tubus

**Tubus** arba **Tubos ežeras** - ežerėlis Lietuvoje, Molėtų rajone, 5 km į rytus nuo Alantos. Ežero ilgis iš vakarų į rytus - 0,12 km, plotis - iki 0,08 km. Altitudė 132,5 m. Krantai žemi, pelkėti, apaugę krūmais. Pakrantėse plyti dirbami laukai, tik rytinėje pakrantėje stūkso miškelis. Pietuose išteka upeliukas link Virintos upės intako Karulės.

## Šaltiniai
Vajomas

**Vajomas** - ežeras Lietuvoje, Molėtų rajone, 4 km į šiaurės vakarus nuo Molėtų, Dūrių ežero vakarinėje pakrantėje. Ežero ilgis iš šiaurės vakarų į pietryčius - 0,28 km, plotis - iki 0,11 km. Altitudė 147,4 m. Vakarinis krantas aukštokas, kiti - žemesni, apaugę medžių ir krūmų juosta. Pietinėje pakrantėje auga miškelis, kitur plyti dirbami laukai. Ežeras nenutekantis, priklauso Dūrių ežero baseinui (Siesarties upės baseinas). Šalia ežero įsikūręs Kairionių kaimas. Pietvakarine pakrante eina plentas .

## Šaltiniai
2019 m. Allsvenskan

**[[2019]] m. [[Allsvenskan]]** – 2019 m. Švedijos aukščiausiosios futbolo lygos sezonas. Prasidėjo 2019 m. pavasarį, baigėsi 2019 m. rudenį. Dalyvavo 16 komandų.

## Dalyviai

## Turnyrinė lentelė
* Djurgårdens tapo 2019 m. čempionais.

## Pereinamosios rungtynės
* Kalmar FF elito divizione užėmė 14 vietą ir dėl išlikimo kovėsi su žemesniojo diviziono IK Brage.
* Pirmosios rungtynės įvyko 2019 m. lapkričio 6 d.
* Atsakomosios rungtynės sužaistos 2019 m. lapkričio 10 d.
----

----
----

* **[[Kalmar FF]] nugalėjo varžovus bendru rezultatu 4-2 ir išsaugojo vietą elito divizione.**
----

## Taip pat skaitykite
* 2019 m. Superettan
* 2019 m. Damallsvenskan

## Išnašos

## Nuorodos
* svenskfotboll.se Oficiali svetainė
* 2019 m. sezonas pagal SOCCERWAY
* RSSSF duomenų bazė (Čempionai ir sezonai);
* RSSSF duomenų bazė (Taurės turnyrai);
David Frimpong Amoah

**Davidas Amoa** (*David Frimpong Amoah*; g. 2000 m. kovo 14 d.) – Ganos futbolininkas, rungtyniaujantis saugo pozicijoje. FK Riteriai narys.

## Karjera
Nuo 2019 m. atstovavo Riterių klubui. 

Pirmoje sezono pusėje žaidė Riteriai B ekipoje. Pagrindinėje komandoje debiutavo 2019 m. rugpjūčio 17 d. rungtynėse prieš FK Kauno Žalgiris. Jose pasirodė po keitimo 73 minutę. Riteriai pralaimėjo šias rungtynes 0-1. 
Tai buvo vienintelės rungtynės, 2019 m. sezono A lygoje.

## Išnašos

## Nuorodos
* Transfermarkt
2019 m. pasaulio baidarių ir kanojų irklavimo sprinto čempionatas

**2019 m. [[pasaulio baidarių ir kanojų irklavimo sprinto čempionatas]]** – tarptautinės baidarių ir kanojų irklavimo federacijos organizuojamas geriausių pasaulio baidarių ir kanojų irklavimo sprinto sportininkų čempionatas, kuris vyko rugpjūčio 21 d. – rugpjūčio 25 d. Vengrijoje.

Čempionatas taip pat buvo atranka į Baidarių ir kanojų irklavimo varžybas 2020 m. vasaros olimpinėse žaidynėse.

## Medalininkai
### Vyrai

### Moterys

### Neįgalieji

## Dalyvaujančios šalys
: Skliaustuose pateikiamas sportininkų skaičius

## Lietuva čempionate
;Kanojos

;Baidarės

## Olimpinės kvotos

Čempionate išdalintos olimpinės kvotos:

## Šaltiniai

## Nuorodos
* Oficiali svetainė
Panditas

**Panditas** () – hinduizme reiškia tradicinį išsilavinimą įgijusį asmenį, savo srities žinovą. Panditas moka sanskritą, gali būti įvairių klasikinių menų, religijos, menų (gramatikos, teisės ir religinių apeigų, vedinės astrologijos, filosofijos ar klasikinės muzikos, poezijos ir šokio) žinovas.

Panditais vadinami vyrai brahmanai, mintinai mokantys dalį vedų ir savo žinias tradiciniu būdu perduodantys mokiniams. Yra išimčių, kai panditėms tapo moterys (pvz., Ramabai Sarasvatė, 1858–1922 m.).

Britų Indijoje panditais vadinti dharmašastrų žinovai, padėję britų kolonijinio aparato teisininkams spręsti hinduizmo teisės klausimus. Iš čia šis žodis pateko į anglakalbę leksiką () ir dabar taip masinėje žiniasklaidoje vadinami įtakingi intelektualai, savo srities specialistai.

Budizme taip pat naudojama pandito sąvoka – Tibeto budistų pančenlama reiškia „panditas čenpo lama“, arba „lama didysis panditas“, Rusijos budistų lyderis – pandidas chambo lama.

Žodis *paṇḍita-* kildinamas iš prakritų *paṇṇā-* < skr. *prajñā* („žinojimas, supratimas“); plg. pali *sa-ppañña-* „žinovas; turintis supratimą“).

## Šaltiniai
Sofija Danilovičiova

**Sofija Danilovičiova**, kilusi iš Žolkievskių šeimos (, ; apie 1590 m. – 1634 m. rugpjūčio 20 d.) – Lenkijos karalystės didikė ir mecenatė.

## Šeima
Gimė karūnos didžiojo etmono Stanislovo Žolkievskio  ir jo žmonos Reginos Herburt šeimoje. Kartu augo sesuo Kotryna ir brolis Jonas, vėliau tapęs Hrubešuvo ir Javorivo seniūnu.

Sofija 1605 m. Žovkvoje ištekėjo už Rusios vaivados Ivano Danilovičiaus, santuokoje gimė keturi vaikai:
* Sofija Teofilė – Krokuvos kašteliono Jokūbo Sobieskio žmona, ATR valdovo Jono Sobieskio motina;
* Stanislovas (žuvo totorių nelaisvėje 1636 m.); 
* Jonas (1613–1618 m.);
* Dorota – nuo 1640 m. tapo Lvovo benediktinių vienuolyno abatė.

Gyveno Oleskos pilyje, po brolio Jono žūties paveldėjo Žolkievskių šeimos turtus. Daug lėšų skyrė bažnyčių ir unitų cerkvių statyboms bei išlaikymui, šią tradiciją buvo perėmusi iš savo tėvų.

Palaidota Žovkvos Šv. Lauryno bažnyčioje, kur jai pastatytas meniškas paminklas.

## Šaltiniai
* Daniłowiczowa Zofia herbu Lubicz / Polski Słownik Biograficzny // www.wilanow-palac.pl  
* Korzon T. ''Dola i niedola Jana Sobieskiego'' – Kraków: 1898, Tablica I. // Wielkopolska Biblioteka Cyfrowa
*  de Battaglia O. F. ''Ze studiów genealogicznych nad epoką Jana III Sobieskiego'' / Miesięcznik Heraldyczny. Organ Polskiego Towarzystwa Heraldycznego wydawany przez Oddział Warszawski. R.12, 1933 nr. 9, Warszawa: 1933, s. 133 // Wielkopolska Biblioteka Cyfrowa
Humbanas

**Humbanas** – aukščiausioji dievybė elamitų mitologijoje, dangaus valdovas. Sutuoktinė – deivė Kiririša, sūnus – Hutranas. Babiloniečiai Humbaną sutapatino su Marduku.

Vardas siejamas su elamitų kalbos žodžiu *huba* („vadovauti“). II tūkst. pr. m. e. Humbanas dantiraštyje imtas žymėti bendriniu žodžiu *DINGIR.GAL*, atitinkančiu elamitų *napiriša* („didysis dievas“). Žinios apie Humbano kultą siekia XXIII a. pr. m. e. Minimas to laikotarpio akadų sutartyje tarp Naram-Sino ir Sūzų. Jo sutuoktine šiame dokumente įvardijama elamitų deivė Pinenkir, laikyta dievų motina ir aukščiausiąja dievybe. Nuo II tūkst. pr. m. e. vidurio aukščiausiąja dievybe pradėtas laikyti Humbanas, jo kultas buvo išplitęs visame Elame. Humbanas dar buvo garbinamas Achemenidų imperijos laikais (minimas aukojimų sąrašuose), aukščiausiąja elamitų dievybe išliko ir po persų užkariavimo (VI a. pr. m. e.).

## Šaltiniai
Ain Džaluto mūšis

**Ain Džaluto mūšis** – 1260 m. rugsėjo 3 d. įvykęs mūšis Palestinoje (dab. Vakarų krante prie Nabluso) tarp Egipto mameliukų ir mongolų užkariautojų, kurį laimėjo Egipto mameliukai. Tai buvo pirmasis kartas, kai mongolai nuo Čingischano pradėtų užkariavimų buvo sustabdyti.

## Istorija
1258 m. Chulagu vadovaujama mongolų armija užėmė ir sudegino Bagdadą, 1260 m. mongolai, remiami krikščionių sąjungininkų ir kitų, įsiveržė į Siriją, sausį užėmė Alepą ir kovo 1 d. pergalingai įžygiavo į Damaską. Sekantis mongolų taikinys buvo mameliukų valdomas Egiptas. Jie nusiuntė pasiuntinius sultonui Kutuzui ragindami jį pasiduoti. Kutuzas liepė nužudyti pasiuntinius ir pats asmeniškai vadovavo atsakomajam žygiui, avangardui vadovavo Beibarsas. Tuo metu mirė didysis chanas Munkė ir Chulagu su pagrindinėmis pajėgomis išžygiavo į Mongoliją. Artimuosiuose Rytuose jis paliko savo armijos ariergardą, vadovaujamą turkų krikščionių generolo Kitbugos Nojono. Mameliukų pajėgos sumušė mongolų būrį prie Gazos ir susitiko su Kitbugos pajėgomis prie Ain Džaluto arba Galijoto šaltinio Palestinoje, taip pavadinto, nes manyta, kad toje vietoje biblijinis Dovydas nugalėjo filistinietį milžiną Galijotą.

Senovės šaltiniuose sutariama, kad mameliukų pajėgos gerokai viršijo mongolų, tačiau dažniausiai minimi skaičiai: 120 tūkst. egiptiečių prieš 10 tūkst. mongolų, tikriausiai yra gerokai perdėti. Mongolų gretose buvo krikščionių ir kitų rėmėjų, jų pajėgos vertinamos apie 20 tūkst. karių. Egiptiečių pajėgos galėjo būti nežymiai didesnės. Jiems galėjo padėti tai, kad Beibarsas pažinojo vietovę ir parinko sėkmingą taktiką. Mongolai tikriausiai pernelyg pasitikėjo savo nenugalimumu. Kitbuga pirmasis pradėjo puolimą ir jo pajėgos nustūmė mameliukų kairįjį sparną. Tačiau mameliukų armija išliko disciplinuota, jie apėjo mongolų atakuojančias pajėgas ir užpuolė ar iš sparno, ar iš užnugario tikriausiai įviliojus mongolus į iš anksto paruoštus spąstus, kuriuos naudodavo patys mongolai. Pasakojama, kad sultonas Kutuzas mūšio metu nusimetė šalmą ir paragino karius kovoti vardan islamo. Pasekoje mongolų armija buvo sutriuškinta, Kitbuga sugautas ir nukirsdintas. Išgirdęs žinias apie savo ariergardo pralaimėjimą įtūžęs Chulagu žadėjo nubausti Egiptą, tačiau grįžęs iš Mongolijos jis įsivėlė į tarpusavio mongolų kovas su į islamą atsivertusiu Ordos chanu Berke. Sakoma, kad Ain Džaluto mūšyje mongolų užkariavimai buvo sustabdyti, tačiau Chulagu pagrindinės pajėgos taip ir nesurengė atsakomojo žygio.

## Šaltiniai
* Alexander Mikaberidze. *Conflict and Conquest in the Islamic World*, 2011, t. I, p. 158
* Enciklopedija Britannica
Port Artūras (Tasmanija)

**Port Artūras** () – miestelis Australijoje, Tasmanijos salos pietryčiuose, 97 km į pietryčius nuo valstijos sostinės Hobarto. Išvystytas turizmo sektorius - kasmet sulaukiama 250 tūkst. turistų. 2016 m. turėjo 251  gyventoją, 2006 m. – 499 gyv. 

## Paveldas

Port Artūre stovi vienas žinomiausių buvusių Australijos kalėjimų, kuris nuo 2010 m. yra saugomas UNESCO paveldo objektas (kaip su Australijos nuteistųjų kolonijomis susijusių objektų dalis). Jis atspindi Europos kolonijų kūrimąsi ir stiprėjimą, tame tarpe ir dėka ištremtų nuteistųjų prievartinio darbo.

## Istorija

Gyvenvietė buvo pavadinta salos gubernatoriaus George Arthur (1784–1854) garbei. Pirmieji atvykėliai čia įsikūrė 1830 m. Jau nuo 1833 m. pradėjo veikti nuteistųjų kolonija, kurioje katorgininkams buvo sudarytos vienos sunkiausių sąlygų tarp panašių to meto institucijų. Iki 1853 m. čia laikyti sunkiausi britų nusikaltėliai, kurie buvo padarę pakartotinius nusikaltimus po to, kai jie atvyko į Australiją. Čia atsiųsdavo maištininkus iš kitų kolonijų. Be to, Port Artūras buvo įvedęs keletą griežčiausių saugumo priemonių Britų imperijos bausmių sistemoje, buvo laikomas neįveikiamu pabėgimui. Kalėjimas gyvavo iki 1877 m.

Tačiau bandymų pabėgti iš jo buvo. Tarp jų – Martin Cash su kitais dviem kaliniais, tapęs australų bestselerio herojumi. Liūdnai pagarsėjo incidentas su kažkokiu George "Billy" Hunt, kuris bandė sprukti užsimaskavęs kengūros kailyje. Tuo metu „kengūrą“ pastebėję alkani sargybiniai nutarė ją sumedžioti maistui. Bėglys, pastebėjęs nutaikytus šautuvus, sustojo ir nusimetęs gyvūno maskuotę pasidavė, už tai gaudamas 150 rykščių.

Jau netrukus po kalėjimo uždarymo pasigirdo siūlymų pritaikyti vietą turistų lankymui ir dėl įstaigos liūdnos šlovės, ir dėl įspūdingo grožio apylinkių gamtos, nors buvo ir prieštaraujančių. Kalėjimo statiniai buvo išparceliuoti aukcionuose, ėmė nykti, be to, juos niokojo 1895 ir 1897 m. gaisrai. Port Artūro griuvėsiams populiarumo suteikė Marcus Clarke 1874 m. ir Caroline Leakey 1859 m. novelės iš kalinių gyvenimo. 

1916 m. buvo įsteigta Kraštovaizdžio apsaugos tarnyba, perėmusi Port Artūro priežiūrą. 1970 m. teritoriją ėmė valdyti Nacionalinių parkų ir laukinės gamtos tarnyba. 1979 m. suteiktas finansavimas išsaugoti vietovę kaip turistinę vietą.

## Žudynės

Port Artūras vėl įgijo liūdną šlovę 1996 m. balandžio 28 d., kai Martin Bryant (g. 1967 m.) surengė masinę egzekuciją, pradėjęs šaudyti į miesto gyventojus ir lankytojus. Dėl šios priežasties 35 žmonės žuvo ir 37 patyrė įvairaus sunkumo sužalojimus. Tai vėliau lėmė šalies griežtesnes šaunamųjų ginklų laikymo taisykles nacionaliniu lygmeniu. Nusikaltėlis nuteistas 35 kartus iki gyvos galvos plius 1035 metams įkalinimo be lygtinio paleidimo Hobarto kalėjimo psichiatriniame skyriuje.

## Šaltiniai
Volkswagen Passat B6

**Volkswagen Passat (B6 ir B7)** – šeimyninis automobilis, kuris buvo gaminamas „Volkswagen“ 2005–2010 m. (B6). Jo atnaujinta versija gaminta nuo 2010 iki 2015 m. (B7, facelift). Šeštos bei septintos kartos Passat, *B6* ir *B7*, turėjo sedano bei universalo kėbulą. Varantieji ratai galėjo būti priekiniai arba visi keturi. Automobilis turėjo plačią benzininių ir dyzelinių variklių gamą, kurie buvo komplektuojami su mechanine arba automatine pavarų dėže.

B6 modelis buvo paskelbtas per Ženevos automobilių parodą 2005 m. kovą, o pradėtas pardavinėti Europoje 2005 m. vasarą. Buvo naudojama modelių Volkswagen Golf ir Volkswagen Jetta bazė. „Volkswagen“ pristatė B7 (facelift) 2010 m. rugsėjį per Paryžiaus automobilių parodą.

## Išnašos
Varležeris (Molėtų r.)

**Varležeris** - ežerėlis Lietuvoje, Molėtų rajone, 7,5 km į šiaurės rytus nuo Mindūnų, Poviliškio miške, 0,37 km į pietus nuo Alnio ežero. Ežerėlio ilgis iš vakarų į rytus 0,035 m, plotis - iki 0,025 km. Altitudė 154,4 m. Krantai žemi, plačiai užpelkėję, ežerėlis baigiantis užakti. Pakrantės kalvotos. Nenutekantis, priklauso Stirnių ežero baseinui (Žeimenos upės baseinas).

## Šaltiniai
Eurostars

**Eurostars** – jungtinė Europos moterų lėkščiasvydžio rinktinė, suformuota iš daugiau nei 10-ies Europos šalių atlečių. Komanda suburta mesti iššūkį stipriausiems Šiaurės Amerikos (JAV ir Kanados) moterų ultimeito klubams varžantis Americus Pro Cup taurės turnyre.
Komanda sukurta inicijavus žaidėjai ir komandos kapitonei – Rebekai Forth (Didžioji Britanija).

2017-ais metais pasirašyta dvipusė American Ultimate Disc League ir Eurostars bendradarbiavimo sutartis, užtikrinanti bendradarbiavimą ir projekto tęstinumą iki 2020 metų.

## Turnyro pavadinimas
Europos komandos turas po Šiaurės Ameriką vadinamas italų jūrininko ir geografo Amerigo Vespučio lotynišku feminizuotu vardu – Americus – **Americus Pro Cup**.

## Projekto tikslas
Jungtinės Europos komandos "Eurostars" misija yra populiarinti sportą ir skleisti žinutę apie lyčių lygybę tarp profesionalių ultimeto žaidėjų moterų ir organizuoti mokomuosius renginius, kurių tikslas:
*Įkvėpti moteris ir merginas pasaulyje;
*Atkreipti dėmesį jog talentingų moterų yra visoje Europoje;
*Suteikti nusipelniusioms žaidėjoms galimybę žaisti pusiau profesionaliai, aukšto meistriškumo komandoje su talentingomis žaidėjomis;
*Dalintis žaidimo dvasia globaliai ir tarptautine žaidimo dvasios patirtimi;
*Reklamuoti ir populiarinti moterų lėkščiasvydį.

Kiekvieną pavasarį yra rengiamos 6 stovyklos skirtingose Europos šalyse, kur komandos narės dalijasi patirtimi ir moko susidomėjusias žaidėjas. Vienas iš projekto tikslų yra didinti moterų įsitraukimą į sportą.

### Formatas
Viso turnyro metu jungtinė Europos moterų komanda sužaidžia seriją iš ankto numatytų rungtynių prieš stipriausias Šiaurės Amerikos moterų lėkščiasvydžio klubus. 

Varžybos vyksta pagal pasaulinės skraidančiojo disko federacijos (WFDF) taisykles.
Rungtynės vyksta 100 minučių arba kol kuri komanda pirma surinks 15 taškų.

### Taškų skaičiavimo sistema
3 taškai skiriami laimėjus rungtynes 4 ir daugiau taškų persvara2 taškai skiriami laimėjus rungtynes 2 arba 3 taškais1 taškas skiriamas laimėjus rungtynes 1 tašku. 

Daugiausiai taškų surinkusi komanda yra apdovanojama "Americus" taurės varžybų trofėjumi.

## 2019 sezonas
### Rungtynių rezultatai

Europos komanda: 14 taškaiAmerikos komandos: 3 taškai

### Komandos sudėtis

## 2018 sezonas
### Rungtynių rezultatai

Europos komanda: 12 taškųAmerikos komandos: 6 taškai

### Komandos sudėtis

## 2017 sezonas
### Rungtynių rezultatai

Europos komanda: 9 taškaiAmerikos komandos: 11 taškų

### Komandos sudėtis

## Nuorodos
* Eurostars projekto oficialus tinklalapis 

## Šaltiniai
Sofija Teofilė Danilovičiuvna

**Sofija Teofilė Danilovičiuvna**, po santuokus tapusi **Sobieska** (, ; 1607 m., Žurive – 1661 m. lapkričio 27 d., Žovkvoje) – Abiejų Tautų Respublikos didikė ir mecenatė.

## Biografija
Gimė ir augo Rusios vaivados Ivano Danilovičiaus ir didikės Sofijos Danilovičiovos šeimoje. 
1627 m. gegužės 16 d. Oleskos pilyje ištekėjo už Krokuvos kašteliono Jokūbo Sobieskio. Po metų Zoločive gimė pirmasis sūnus Marekas ir dvi dukros. Vėliau Oleskoje gimė antrasis sūnus Jonas (būsimasis ATR valdovas) ir dar du sūnūs bei duktė. Vyriausieji berniukai vaikystėje daugiausiai laiką leisdavo Žovkvoje pas dėdę valstybės veikėją Stanislovą Danilovičių, vėliau išvyko studijuoti į Vakarų Europą. 

Po 1634 m. Sobieskiai apsigyveno iš prosenelio Stanislovo Žolkievskio paveldėtoje Žovkvos pilyje. 1646 m. mirė vyras Jokūbas Sobieskis, būdama našle ji perėmė Žovkvos valdymą. 

Daugiausiai rūpesčių kėlė vyriausiasis sūnus Marekas, vykdęs aktyvią politinę veiklą (išrinktas ATR Seimo nariu). Jis sirgo raupais ir, būdamas Krasnystavo seniūnu, 1652 m. išvyko į karą su totoriais. Patekęs į nelaisvę buvo nužudytas. Motina palaikus išpirko, bet laidoti karine dvasia alsuojančiame giminės panteone Žovkvos Šv. Lauryno bažnyčioje nepanoro. Žovkvoje 1653 m. ji pastatė naują Švč. Mergelės Marijos Dangun Ėmimo bažnyčią (dabar graikų katalikų Šv. Juozapato cerkvė), kurioje ir paladojo sūnų.  

Sofija Teofilė mirė Žovkvoje, 1661 m. vasario pradžioje buvo palaidota Švč. Mergelės Marijos Dangun Ėmimo bažnyčioje. Vėliau jos ir sūnaus Mareko palaikai buvo perkelti į Liubliną, o 1983 m. galutinai perlaidoti Krokuvos Šv. Trejybės bažnyčioje.

## Vaikai
 
* Marekas – Krasnystavo seniūnas
* Kotryna – buvo ištekėjusi už Vldislavo Dominyko Zaslavskio, vėliau – už Mykolo Kazimiero Radvilos
* Jonas – Lenkijos karalius ir Lietuvos didysis kunigaikštis
* Sofija (1630 m. kovo 19 d. – mirė vaikystėje)
* Ana Rozalija – Lvove įstojo į benediktinių vienuolyną 
* Stanislavas (1638 m. kovo 29 d. – mirė kūdikystėje)
* Stanislavas (1641 m. rugsėjo 16 d. – mirė kūdikystėje)

## Literatūra
*  Baczyński J. ''Jan Sobieski do dwudziestego roku życia'' – Kijów: 1884, s. 108–109 // Cyfrowa Biblioteka Cyfrowa Polona
* Łoski J. ''Jan Sobieski, jego rodzina, towarzysze broni i współczesne zabytki'' – Warszawa: 1883, s. 9-10. // Cyfrowa Biblioteka Cyfrowa Polona
* Korzon T. ''Dola i niedola Jana Sobieskiego'' – Kraków: 1898, Tablica VIII. / Wielkopolska Biblioteka Cyfrowa
* Podhorodecki L. *Sobiescy herbu Janina* – Warszawa: 1981, ISBN 83-205-3234-5, s. 41-68
* Skrzypietz A. *Narodziny i śmierć dzieci w rodzinie Sobieskich* // S. Achremczyk (red.), *Między barokiem a oświeceniem. Radości i troski dnia codziennego*– Olsztyn: 2006, s. 281
Varliukas (Molėtų r., Čiulėnų sen., Alnės k.)

**Varliukas** – ežerėlis Lietuvoje, Molėtų rajone, 8,5 km į šiaurės rytus nuo Toliejų, Poviliškio miške, į šiaurės vakarus nuo Alnės kaimo. Ežero ilgis iš šiaurės vakarų į pietryčius – 0,1 km, plotis – iki 0,08 km. Altitudė 150 m. Vakarinis krantas aukštas, kiti – žemesni, sausi, ištisai apaugę medžiais. Ežeras nenutekantis, priklauso Aiseto ežero baseinui. Šiaurine pakrante eina kelias .

## Šaltiniai
Varliukas (Molėtų r., Giedraičių sen.)

**Varliukas** – ežerėlis Lietuvoje, Molėtų rajone, 6,5 km į pietus nuo Molėtų, į vakarus nuo plento . Ežero ilgis iš šiaurės rytų į pietvakarius – 0,09 km, plotis – iki 0,065 km. Altitudė 160,6 m. Krantai žemi, plačiai užpelkėję – ežerą supa ~ 5 ha dydžio pelkė. Šiaurinėje pakrantėje stūkso Užuvarlio miškas, kitose pakrantėse plyti pievos, dirbami laukai. Šalia įsikūręs Laumėnų kaimas. Ežeras nenutekantis, priklauso Bebrusų ežero intako Puntos baseinui (Siesarties upės baseinas).

## Šaltiniai
Varliukas (Molėtų r., Mindūnų sen.)

**Varliukas** – ežeras Lietuvoje, Molėtų rajone, 5,5 km į pietryčius nuo Mindūnų. Ežero ilgis iš vakarų į rytus – 0,15 km, plotis – iki 0,11 km. Altitudė 147,3 m. Krantai žemi, plačiai užpelkėję, apaugę krūmais. Ežeras telkšo ~ 28 ha dydžio Tramio pelkės pietrytinėje dalyje. Aplinkui stūkso Rašios miškas. Ežeras nenutekantis, priklauso Baltųjų Lakajų ežero baseinui (Žeimenos upės baseinas). Šalia įsikūrę Apkartų ir Patramės kaimai.

## Šaltiniai
Varliukas (Molėtų r., Čiulėnų sen., Sklėriškės k.)

**Varliukas** – ežeras Lietuvoje, Molėtų rajone, 1,5 km į pietryčius nuo Toliejų, į vakarus nuo Sklėriškių kaimo. Ežero ilgis iš šiaurės į pietus – 0,16 km, plotis – iki 0,14 km. Altitudė 149,8 m. Krantai aukštoki, ištisai apaugę medžių ir krūmų juosta. Aplinkui plyti pievos. Vakaruose išteka upelis link Malkėsto ežero (Siesarties upės baseinas).

## Šaltiniai
Higor Vidal

**Higoras Felipė Vidalis** (*Higor Felipe Vidal*; g. 1996 m. rugsėjo 26 d.) – Brazilijos futbolininkas, rungtyniaujantis saugo pozicijoje. Gali žaisti vidurio saugu, bei kraštuose. Darbinė koja – kairė.

Atstovavo Vilniaus „Žalgirio“ klubui nuo 2019 m. vasaros.

## Karjera
„Santos“ ir „Parana“ klubuose (Brazilijoje) mokėsi futbolo paslapčių.

Būdamas 19 m. išvyko į Graikiją ir atstovavo Janinos PAS klubą. Elitinėje šalies lygoje sužaidė 48 rungtynes ir pasižymėjo trimis įvarčiais, bei atliko du rezultatyvius perdavimus.

Graikijos taurės turnyre *()* sužaidė 13 rungtynių, per kurias įvarčių nepelnė, bet atliko du rezultatyvius perdavimus.

Atvyko į Lietuvą ir 2019 m. rugpjūčio mėn. tapo Vilniaus „Žalgirio“ nariu. Debiutavo 2019 m. rugpjūčio 31 d. rungtynėse prieš FK Palanga. Pasirodė po keitimo ir aikštėje praleido 14 minučių. Iš viso 2019 m. A lygos sezone pasirodė aštuonis kartus.

2020 m. dėl pandemijos sužaidė vienerias rungtynes A lygoje. Vėliau persikėlė į Izraelį, kur atstovavo Hapoel Petah Tikva.

## Statistika
; A lygos ir Pirmos lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Laimėjimai
; su FK Žalgiris
: A lyga vicečempionas: (2019)
: Supertaurė: (2020)

## Išnašos

## Nuorodos
* Soccerway
* Transfermarket
Niujorko LaGvardijos tarptautinis oro uostas

**LaGuardia oro uostas** () – tarptautinis oro uostas, esantis Kvinse, Niujorke. Oro uostas yra pagrindinė American Airlines ir Delta Air Lines būstinė. Oro uostas pavadintas 99-ojo Niujorko mero Fiorello LaGuardia, prie kurio šis uostas ir buvo pastatytas, garbei. Oro uoste yra keturi terminalai ir du kilimo ir tūpimo takai, pažymėti 04/22 ir 13/31 ir padengti asfaltu bei betonu. Oro uostas buvo trečias pagal keleivių skaičių Niujorke ir 20-as Jungtinėse Amerikos Valstijose, 2018 m. oro uostu naudojosi apie 30 mln. keleivių.

2009 m. sausio 15 d. iš šio oro uosto pakilo US Airways lėktuvas Airbus A320. Beskrendant, lėktuvas susidūrė su būriu kanadinių berniklių ir pilotams teko jį nutupdyti ant Hadsono upės. 2016 m. pagal tai buvo sukurtas filmas *Sully* (džn. *Stebuklas virš Hudzono*) su aktoriumi Tom Hanks.

## Statistika
### Populiariausios kryptys

### Oro linijos

### Metinis keleivių skaičius

## Šaltiniai
Šapaš

**Šapaš** – saulės deivė kanaaniečių mitologijoje. Minima kai kuriuose ugaritų mituose, sutinkamas jos epitetas *nrt ilm* („dievų deglas“). Skirtingai nei II tūkst. pr. m. e. Mesopotamijoje, Ugarite saulės dievybių teologija nebuvo stipriai išvystyta.

Šapaš laikyta aukščiausiojo dievo Elo pasiuntine, tikėta, kad galinti matyti visa, kas vyksta pasaulyje. Dieną keliaujanti per dangų, o naktį – požemio pasaulį. Deivė atlieka svarbų vaidmenį Baalo cikle. Ji pritaria Baalo tapimui valdovu, taip pat praneša, kad Elas palaiko dievą Jamą. Mutui nužudžius Baalą, Šapaš padeda jo seseriai Anat kūną, kurį jos mano esant Baalo, palaidoti ir tuomet liaujasi švietusi. Elas susapnuoja, kad Baalas gyvas ir paprašo Anat, jog ši įtikintų Šapaš vėl šviesti. Šapaš sutinka. Vykstant mūšiui tarp Baalo ir Muto, ji pagrasina pastarajam, kad Elas įsitrauks į mūšį Baalo pusėje. Tuo mūšis baigiasi. Šio pasakojimo pabaigoje Šapaš šlovinama kaip pranokstanti požemio pasaulio šešėlius.

Eblos tekstuose saulės dievybė gali būti užrašoma įvairiai – *<sup>d</sup>ZI.KIR* bei *<sup>d</sup>UTU*, tačiau manoma, kad eblaitų kalba vardas skambėjo *Sipiš* (pvz., karalius *Ibbi-Sipiš*). Be to, vardas siejamas su semitų kalbų šaknimi *šmš*, reiškiančia saulę.

## Šaltiniai
Joachim Trier

**Joachim Trier** (g. 1974 m. kovo 1 d. Kopenhagoje, Danijoje) – norvegų kino režisierius ir scenaristas, užaugęs Osle, Norvegijoje.

Jo tėvas, Jacob Trier, buvo garsaus filmo – „The Pinchcliffe Grand Prix“, prodiusuoto Norvegijoje 1975 m., garso režisierius. „Garsiau už bombas“ buvo pirmasis J. Triero sukurtas filmas anglų kalba. 90-osios Oskarų teikimo ceremonijos metu filmas „Telma“ buvo išrinktas geriausiu filmu užsienio kalba.

## Filmografija
* *Repriza* (2006)
* *Oslas, rugpjūčio 31-oji* (2011)
* *Garsiau už bombas* (2015)
* *Telma* (2017)

## Nuorodos
*
Šara

**Šara** () – dievas Mesopotamijos mitologijoje, vietinė Šumero Umos miesto dievybė. Šiame mieste stovėjo jai skirta *E-mah* šventykla, kurioje Šarai buvo reguliariai aukojama. Yra išlikęs *E-mah* liaupsinantis šumerų šventyklos himnas. Žinios apie Šaros kultą siekia ankstyvąjį dinastinį laikotarpį. Tel Agrabe (šiaurės rytų Babilonijoje), senovinės šventyklos atliekų vietoje, aptiktas šiuo laikotarpiu datuojamas Šarai dedikuoto akmeninio dubens fragmentas. Šis miestas, kaip manoma, taip pat galėjo būti Šaros kulto centras.

Sutinkamas Šaros epitetas „Anu didvyris“. Iš to sprendžiama, kad Šara buvo karo dievybė. Tokią prielaidą patvirtina ir tai, kad babiloniečių mite apie demoną Anzu (Imdugudą) Šara minimas kaip vienas iš dievų, kurių prašoma stoti į kovą su Anzu (tą padaro Ninurta). Šara taip pat paminėtas šumerų poemoje „Inanos nusileidimas į požemio pasaulį“. Joje Šara drauge su dviem kitomis dievybėmis išreiškia pagarbą sugrįžusiai deivei Inanai. Kai kada Šara įvardijamas Inanos sūnumi, kaip antai mite apie Lugalbandą bei Trečiosios Ūro dinastijos laikų pastato įraše. Gali būti, jog ši tradicija atsispindi ir minėtoje šumerų poemoje.

Šaros vardas buvo ir asmenvardžių dėmuo.

## Šaltiniai